title: 2010/391/: Sklep Komisije z dne 8. julija 2010 o spremembi prilog k Odločbi 93/52/EGS glede priznanja Litve in dežele Molise v Italiji kot uradno prostih bruceloze ( B. melitensis ) ter spremembi prilog k Odločbi 2003/467/ES glede priznanja nekaterih upravnih regij Italije kot uradno prostih goveje tuberkuloze, goveje bruceloze in enzootske goveje levkoze (notificirano pod dokumentarno številko C(2010) 4592)  Besedilo velja za EGP

text:
               15.7.2010

               SL

               Uradni list Evropske unije

               L 180/21

         SKLEP KOMISIJE
   z dne 8. julija 2010
   o spremembi prilog k Odločbi 93/52/EGS glede priznanja Litve in dežele Molise v Italiji kot uradno prostih bruceloze (B. melitensis) ter spremembi prilog k Odločbi 2003/467/ES glede priznanja nekaterih upravnih regij Italije kot uradno prostih goveje tuberkuloze, goveje bruceloze in enzootske goveje levkoze
   (notificirano pod dokumentarno številko C(2010) 4592)
   (Besedilo velja za EGP)
   (2010/391/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti Priloge A(I)(4), Priloge A(II)(7) in Priloge D(I)(E) k Direktivi,
   ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (2), in zlasti oddelka II poglavja 1 Priloge A k Direktivi,
   ob upoštevanju naslednjega:

               (1)

               Direktiva Sveta 91/68/EGS določa pogoje v zvezi z zdravstvenim varstvom živali, ki urejajo trgovanje znotraj Unije z ovcami in kozami. Določa pogoje, pod katerimi se države članice ali regije lahko priznajo kot uradno proste bruceloze.

               (2)

               Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni (3), vsebuje v prilogah seznam držav članic in regij držav članic, ki so priznane kot uradno proste bruceloze (B. melitensis) v skladu z Direktivo 91/68/EGS.

               (3)

               Litva je Komisiji predložila dokumentacijo, ki dokazuje skladnost z ustreznimi pogoji iz Direktive 91/68/EGS, da bi bila priznana kot uradno prosta bruceloze (B. melitensis) za vse svoje ozemlje. Navedeno državo članico je zato treba priznati kot uradno prosto navedene bolezni. Prilogo I k Odločbi 93/52/EGS je zato treba ustrezno spremeniti.

               (4)

               Italija je Komisiji predložila dokumentacijo, ki dokazuje skladnost z ustreznimi pogoji iz Direktive 91/68/EGS za vse pokrajine v deželi Molise, da bi se navedena regija priznala kot uradno prosta bruceloze (B. melitensis). Navedeno regijo je zato treba priznati kot uradno prosto navedene bolezni.

               (5)

               Italija je tudi prosila, da se v Prilogi II k Odločbi 93/52/EGS vnesejo spremembe v vnos za navedeno državo članico na seznamu regij držav članic, ki so priznane kot uradno proste bruceloze (B. melitensis). Sedanja upravna delitev v Italiji deli deželo Trentino – Zgornje Poadižje na dve ločeni regiji: pokrajino Bolzano in pokrajino Trento. Dežela Sardinija se deli na osem pokrajin. Poleg tega so bile vse pokrajine v deželah Lombardija, Piemont, Toskana, Sardinija in Umbrija že priznane kot uradno proste bruceloze (B. melitensis), zato je treba navedene regije v celoti priznati kot uradno proste navedene bolezni.

               (6)

               Vnos za Italijo v Prilogi II k Odločbi 93/52/EGS je zato treba ustrezno spremeniti.

               (7)

               Direktiva 64/432/EGS se uporablja za trgovino z govedom in prašiči v Uniji. Določa pogoje, pod katerimi se države članice ali deli ali regije držav članic lahko priznajo kot uradno proste tuberkuloze, bruceloze in enzootske goveje levkoze.

               (8)

               Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (4) navaja take države članice in regije v prilogah I, II oziroma III k navedeni odločbi.

               (9)

               Italija je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS za vse pokrajine dežel Lombardija in Toskana ter pokrajin Cagliari, Medio-Campidano, Ogliastra in Olbia-Tempio v deželi Sardinija, da bi se navedeni deželi in pokrajine lahko priznale kot regije v Italiji, ki so uradno proste tuberkuloze.

               (10)

               Italija je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS glede pokrajine Campobasso v deželi Molise, da bi se navedena pokrajina lahko priznala kot regija v Italiji, ki je uradno prosta bruceloze.

               (11)

               Italija je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS za pokrajino Neapelj v deželi Kampanji, pokrajino Brindisi v deželi Apuliji ter pokrajine Agrigento, Caltanissetta, Siracusa in Trapani v deželi Siciliji, da bi se lahko priznale kot regije v Italiji, ki so uradno proste enzootske goveje levkoze.

               (12)

               Po pregledu dokumentacije, ki jo je predložila Italija, je treba navedene pokrajine in dežele Italije priznati kot uradno proste tuberkuloze, uradno proste bruceloze oziroma uradno proste enzootske goveje levkoze.

               (13)

               Italija je tudi prosila, da se v prilogah k Odločbi 2003/467/ES vnesejo spremembe v vnos za navedeno državo na sezname regij držav članic, ki so priznane kot uradno proste tuberkuloze, uradno proste bruceloze in uradno proste enzootske goveje levkoze. Sedanja upravna delitev v Italiji deli deželo Trentino – Zgornje Poadižje na dve ločeni regiji: pokrajino Bolzano in pokrajino Trento.

               (14)

               Poleg tega so bile vse pokrajine v deželah Emilija-Romanja, Lombardija, Sardinija in Umbrija, navedene v poglavju 2 Priloge II k Odločbi 2003/467/ES, že priznane kot uradno proste bruceloze in vse pokrajine v deželah Emilija-Romanja, Lombardija, Marke, Piemont, Toskana, Umbrija in Dolina Aoste, navedene v poglavju 2 Priloge III k Odločbi 2003/467/ES, že priznane kot uradno proste enzootske goveje levkoze, zato je treba navedene regije v celoti priznati kot uradno proste navedenih bolezni.

               (15)

               Priloge k Odločbi 2003/467/ES je treba zato ustrezno spremeniti.

               (16)

               Odločbi 93/52/EGS in 2003/467/ES je zato treba ustrezno spremeniti.

               (17)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   Prilogi k Odločbi 93/52/EGS se spremenita v skladu s Prilogo I k temu sklepu.
   Člen 2
   Priloge k Odločbi 2003/467/ES se spremenijo v skladu s Prilogo II k temu sklepu.
   Člen 3
   Ta sklep je naslovljen na države članice.

      V Bruslju, 8. julija 2010

            Za Komisijo

         John DALLI

            Član Komisije

      (1)  UL 121, 29.7.1964, str. 1977/64.

      (2)  UL L 46, 19.2.1991, str. 19.

      (3)  UL L 13, 21.1.1993, str. 14.

      (4)  UL L 156, 25.6.2003, str. 74.

      PRILOGA I
      Prilogi k Odločbi 93/52/EGS se spremenita:

                  1.

                  Priloga I se nadomesti z naslednjim:

                     „PRILOGA I

                        DRŽAVE ČLANICE

                                 Oznaka ISO

                                 Država članica

                                 BE

                                 Belgija

                                 CZ

                                 Češka

                                 DK

                                 Danska

                                 DE

                                 Nemčija

                                 IE

                                 Irska

                                 LT

                                 Litva

                                 LU

                                 Luksemburg

                                 HU

                                 Madžarska

                                 NL

                                 Nizozemska

                                 AT

                                 Avstrija

                                 PL

                                 Poljska

                                 RO

                                 Romunija

                                 SI

                                 Slovenija

                                 SK

                                 Slovaška

                                 FI

                                 Finska

                                 SE

                                 Švedska

                                 UK

                                 Združeno kraljestvo“

                  2.

                  V Prilogi II se vnos za Italijo nadomesti z naslednjim:
                  „V Italiji:

                              —

                              dežela Abruci: pokrajina Pescara,

                              —

                              pokrajina Bolzano,

                              —

                              dežela Furlanija-Julijska krajina,

                              —

                              dežela Lacij: pokrajine Latina, Rieti, Rim, Viterbo,

                              —

                              dežela Ligurija: pokrajina Savona,

                              —

                              dežela Lombardija,

                              —

                              dežela Marke,

                              —

                              dežela Molise,

                              —

                              dežela Piemont,

                              —

                              dežela Sardinija,

                              —

                              dežela Toskana,

                              —

                              pokrajina Trento,

                              —

                              dežela Umbrija,

                              —

                              dežela Benečija.“

      PRILOGA II
      Priloge k Odločbi 2003/467/ES se spremenijo:

                  1.

                  V poglavju 2 Priloge I se vnos za Italijo nadomesti z naslednjim:
                  „V Italiji:

                              —

                              dežela Abruci: pokrajina Pescara,

                              —

                              pokrajina Bolzano,

                              —

                              dežela Emilija-Romanja,

                              —

                              dežela Furlanija-Julijska krajina,

                              —

                              dežela Lombardija,

                              —

                              dežela Marke: pokrajina Ascoli Piceno,

                              —

                              dežela Piemont: pokrajine Novara, Verbania, Vercelli,

                              —

                              dežela Sardinija: pokrajine Cagliari, Medio-Campidano, Ogliastra, Olbia-Tempio, Oristano,

                              —

                              dežela Toskana,

                              —

                              pokrajina Trento,

                              —

                              dežela Benečija.“

                  2.

                  V poglavju 2 Priloge II se vnos za Italijo nadomesti z naslednjim:
                  „V Italiji:

                              —

                              dežela Abruci: pokrajina Pescara,

                              —

                              pokrajina Bolzano,

                              —

                              dežela Emilija-Romanja,

                              —

                              dežela Furlanija-Julijska krajina,

                              —

                              dežela Lacij: pokrajina Rieti,

                              —

                              dežela Ligurija: pokrajini Imperia, Savona,

                              —

                              dežela Lombardija,

                              —

                              dežela Marke,

                              —

                              dežela Molise: pokrajina Campobasso,

                              —

                              dežela Piemont,

                              —

                              dežela Apulija: pokrajina Brindisi,

                              —

                              dežela Sardinija,

                              —

                              dežela Toskana,

                              —

                              pokrajina Trento,

                              —

                              dežela Umbrija,

                              —

                              dežela Benečija.“

                  3.

                  V poglavju 2 Priloge III se vnos za Italijo nadomesti z naslednjim:
                  „V Italiji:

                              —

                              dežela Abruci: pokrajina Pescara,

                              —

                              pokrajina Bolzano,

                              —

                              dežela Kampanja: pokrajina Neapelj,

                              —

                              dežela Emilija-Romanja,

                              —

                              dežela Furlanija-Julijska krajina,

                              —

                              dežela Lacij: pokrajini Frosinone, Rieti,

                              —

                              dežela Ligurija: pokrajini Imperia, Savona,

                              —

                              dežela Lombardija,

                              —

                              dežela Marke,

                              —

                              dežela Molise,

                              —

                              dežela Piemont,

                              —

                              dežela Apulija: pokrajina Brindisi,

                              —

                              dežela Sardinija,

                              —

                              dežela Sicilija: pokrajine Agrigento, Caltanissetta, Siracusa, Trapani,

                              —

                              dežela Toskana,

                              —

                              pokrajina Trento,

                              —

                              dežela Umbrija,

                              —

                              dežela Dolina Aoste

                              —

                              dežela Benečija.“


title: 2011/755/EU: Sklep Evropskega parlamenta z dne 25. oktobra 2011 o razrešnici glede izvrševanja splošnega proračuna Evropske unije za proračunsko leto 2009, oddelek II – Svet

text:
               26.11.2011

               SL

               Uradni list Evropske unije

               L 313/11

         SKLEP EVROPSKEGA PARLAMENTA
   z dne 25. oktobra 2011
   o razrešnici glede izvrševanja splošnega proračuna Evropske unije za proračunsko leto 2009, oddelek II – Svet
   (2011/755/EU)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0213/2010) (2),
   ob upoštevanju letnega poročila Sveta organu, pristojnemu za podeljevanje razrešnice, o notranjih revizijah, opravljenih leta 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo predloži Računsko sodišče v skladu s členom 287 Pogodbe o delovanju Evropske unije (4),
   ob upoštevanju svojega sklepa z dne 10. maja 2011 (5) o odlogu sklepa o podelitvi razrešnice za proračunsko leto 2009 in ob upoštevanju priložene resolucije,
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), in zlasti členov 50, 86, 145, 146 in 147 Uredbe,
   ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 190/2003 o povračilu potnih stroškov predstavnikom članov Sveta (7),
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0328/2011),

               1.

               zavrne podelitev razrešnice generalnemu sekretarju Sveta glede izvrševanja splošnega proračuna Sveta za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 250, 27.9.2011, str. 23.

      (6)  UL L 248, 16.9.2002, str. 1.

      (7)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

      (8)  UL C 139, 14.6.2006, str. 1.
    ---documentbreak---

               26.11.2011

               SL

               Uradni list Evropske unije

               L 313/13

         RESOLUCIJA EVROPSKEGA PARLAMENTA
   z dne 25. oktobra 2011
   s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek II – Svet
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2009 (1),
   ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0213/2010) (2),
   ob upoštevanju letnega poročila Sveta organu, pristojnemu za podeljevanje razrešnice, o notranjih revizijah, opravljenih leta 2009,
   ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo predloži Računsko sodišče v skladu s členom 287 Pogodbe o delovanju Evropske unije (4),
   ob upoštevanju svojega sklepa z dne 10. maja 2011 (5) o odlogu sklepa o podelitvi razrešnice za proračunsko leto 2009 in ob upoštevanju priložene resolucije,
   ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), in zlasti členov 50, 86, 145, 146 in 147 Uredbe,
   ob upoštevanju sklepa generalnega sekretarja Sveta/visokega predstavnika za skupno zunanjo in varnostno politiko št. 190/2003 o povračilu potnih stroškov predstavnikom članov Sveta (7),
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),
   ob upoštevanju člena 77 in priloge VI Poslovnika,
   ob upoštevanju drugega poročila Odbora za proračunski nadzor (A7-0328/2011),

               A.

               ker „imajo državljani pravico vedeti, kako se porabijo njihovi davki in kako se uporabljajo pristojnosti, ki so zaupane političnim organom“ (9),

               B.

               ker bi morale biti upravne službe Sveta demokratično odgovorne državljanom Unije, kar zadeva porabo sredstev Unije,

               C.

               ker je prav tako pomembno zagotoviti večjo preglednost pri uporabi zakonodaje Unije, in ker imajo evropski državljani pravico biti bolje obveščeni tudi v zvezi s tem, Parlament pozdravlja s Svetom dosežen dogovor glede primerjalnih tabel,

               D.

               ker je Parlament edini neposredno izvoljeni organ med institucijami Unije in je odgovoren za podelitev razrešnice za izvrševanje splošnega proračuna Evropske unije,

      Nerešena vprašanja

               1.

               obžaluje težave, do katerih je prišlo v postopkih za podelitev razrešnice v obdobju 2007–2009, in potrjuje stališče, ki ga je izrazil v prejšnjih resolucijah o razrešnici za omenjene finančne operacije;

               2.

               potrjuje, da je 28. februarja 2011 prejel pismo generalnega sekretarja Sveta, ki mu je bilo priloženih več dokumentov o postopku razrešnice za Svet za leto 2009 (končni računovodski izkazi za leto 2009, vključno s konti, poročilom o finančni dejavnosti in povzetkom notranjih revizij v letu 2009), in pozdravlja to dejstvo kot konstruktiven korak k zagotavljanju demokratične odgovornosti Sveta za izvrševanje svojega upravnega proračuna;

               3.

               pozdravlja dejstvo, da je Svet omenjene dokumente predložil Parlamentu in da je predsedstvo Sveta sodelovalo v razpravi o razrešnici za leto 2009 na plenarnem zasedanju; vseeno spominja, da je bila podelitev razrešnice odložena, saj Parlament ni prejel odgovorov na številna nepojasnjena vprašanja v zvezi z razrešnico Svetu za leto 2009, ki so se pojavila že v zgodnji fazi, predvsem:

                           (a)

                           uprava Sveta se ni odzvala na povabila parlamentarnega odbora, odgovornega za podelitev razrešnice, ki je želel razpravljati o zadevah v zvezi z izvrševanjem proračuna Sveta za leto 2009, in tako Parlament še vedno čaka na potrditev generalnega sekretarja Sveta, da se je pripravljen osebno udeležiti seje odbora, odgovornega za razrešnico, in odgovarjati na vprašanja njegovih članov;

                           (b)

                           Parlament od uprave Sveta še vedno ni prejel informacij in dokumentov, ki jih je zahteval v resoluciji 10. maja 2011;

      Pravica Parlamenta do podelitve razrešnice

               4.

               je seznanjen s pismom predsedstva Sveta predsedniku Evropskega parlamenta z dne 2. junija 2011, v katerem Svet trdi, „da je bila razrešnica v skladu z zakonodajo EU z glasovanjem Parlamenta 10. maja 2011 v skladu s členom 319 PDEU podana za vse obračune Unije za leto 2009, tudi za obračune Sveta“;

               5.

               poudarja, da je treba pravico Parlamenta do podelitve razrešnice v skladu s skupnim branjem členov 316, 317 in 319 PDEU razlagati glede na njen kontekst in namen, namreč da je izvrševanje celotnega proračuna Evropske unije, brez izjeme, predmet parlamentarnega nadzora in pregleda in da Parlament razrešnico podeli avtonomno, ne samo za del proračuna, ki ga izvršuje Komisija, temveč tudi za proračunske oddelke, ki jih izvršujejo druge institucije, kot navaja člen 1 finančne uredbe;

               6.

               meni, da člen 319 PDEU ter člen 50 finančne uredbe od drugih institucij zahtevata, naj pri izvrševanju proračuna spoštujejo enaka pravila in pogoje kot Komisija; meni, da je zaradi tega za izvrševanje proračuna odgovorna tudi vsaka posamezna institucija in ne samo Komisija;

               7.

               poudarja, da Parlament ne glede na možne različne pravne razlage samostojnega zaključka poslovnih knjig meni, da je treba za vse namene opraviti politično oceno finančnega poslovodenja institucije med letom, ki se obravnava, s čimer bo upoštevano institucionalno ravnovesje, v skladu s katerim je Parlament odgovoren za zagotavljanje demokratične odgovornosti do državljanov Unije;

               8.

               meni, da sta omenjeni pravni argument, pa tudi uveljavljena praksa sprejemanja ločenih sklepov o podelitvi razrešnice za institucije in organe Evropske unije v podporo takšnemu razumevanju, povrhu tega pa morajo biti sklepi o razrešnicah sprejeti ločeno iz operativnih razlogov, da se prepreči prekinitve in motnje delovanja Unije;

               9.

               meni, da je pravilna razlaga člena 147 finančne uredbe in člena 265 PDEU ta, da je ob nesprejetju ustreznih ukrepov na podlagi ugotovitev, ki spremljajo Parlamentov sklep o razrešnici, Parlament v tem primeru upravičen vložiti tožbo zaradi neukrepanja;

      Različna vloga Parlamenta in Sveta v postopku razrešnice

               10.

               ugotavlja, da naj bi bil glede na izjavo predsedstva Sveta na seji Odbora za proračunski nadzor 21. junija 2011„memorandum o soglasju“, ki ga je Coreper sprejel 2. marca 2011, osnova za odnose med Parlamentom in Svetom, kar zadeva medsebojno razrešnico za proračuna teh institucij; ugotavlja še, da omenjeni memorandum zahteva popolno vzajemnost med Parlamentom in Svetom, kar zadeva predložitev dokumentov, odgovarjanje na vprašanja in dvostransko srečanje, ki ga vsako leto organizirajo predstavniki Sveta in parlamentarnega odbora, odgovornega za podelitev razrešnice, pa tudi generalna sekretariata obeh institucij;

               11.

               v celoti spoštuje vlogo Sveta kot organa za priporočila v vsakoletnem postopku razrešnice, kot določa člen 319 PDEU, vendar se ne bi strinjal z njim, če bi ta trdil, da je njegova vloga pri podelitvi razrešnice enaka vlogi Parlamenta;

               12.

               poudarja, da je treba razliko med vlogama Parlamenta in Sveta v postopku razrešnice ohraniti in da bi morala biti uprava Sveta (njegov generalni sekretariat) – tako kot uprave drugih institucij Unije, vključno s Parlamentom – predmet nadzora Računskega sodišča in da bi morala biti polno odgovorna državljanom Unije za izvrševanje svojega proračuna, kar pa zagotavlja prav postopek razrešnice, kot določa PDEU;

               13.

               ugotavlja, da Računsko sodišče nadzor nad institucijami izvaja ločeno od nadzora Komisije, in poudarja, da naj bi bil končni element verige odgovornosti demokratični nadzor, ki ga Parlament izvaja s podelitvijo razrešnice;

               14.

               Računsko sodišče opominja na svoj predlog, naj izvede poglobljeno oceno nadzornih in kontrolnih sistemov v Svetu, ki bo podobna oceni Sodišča Evropske unije, Evropskega varuha človekovih pravic in Evropskega nadzornika za varstvo podatkov med pripravo letnega poročila Računskega sodišča za proračunsko leto 2010;

      Glavni elementi razrešnice Svetu

               15.

               opominja, da je treba odhodke Sveta nadzirati na enak način kot odhodke drugih institucij, osnovni elementi takšnega nadzora pa bi morali biti naslednji:

                           (a)

                           uradno srečanje predstavnikov Sveta in parlamentarnega odbora, odgovornega za podelitev razrešnice, morebiti za zaprtimi vrati, kjer bo odgovorjeno na vprašanja članov odbora; srečanja bi se morali udeležiti generalni sekretar Sveta, predsedstvo odbora, odgovornega za postopek razrešnice, poročevalec in člani, ki zastopajo politične skupine (koordinatorji in/ali poročevalci v senci);

                           (b)

                           kot je navedel v svoji resoluciji z dne 16. junija 2010 (10) o postopku podelitve razrešnice Svetu za leto 2008, bi morala razrešnica temeljiti na naslednjih dokumentih v pisni obliki, ki jih predložijo vse institucije:

                                       —

                                       računovodski izkazi v zvezi z izvrševanjem proračuna za predhodno proračunsko leto,

                                       —

                                       izkaz stanja sredstev in obveznosti,

                                       —

                                       letno poročilo o dejavnostih v zvezi s proračunskim in finančnim poslovodenjem,

                                       —

                                       letno poročilo notranjega revizorja.

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 250, 27.9.2011, str. 23.

      (6)  UL L 248, 16.9.2002, str. 1.

      (7)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

      (8)  UL C 139, 14.6.2006, str. 1.

      (9)  Evropska pobuda za preglednost.

      (10)  UL L 252, 25.9.2010, str. 22.